8 Ga go pelaelo gore Adame le Efa ba ile ba akanya thata ka yo e neng e tla nna Losika lo lo solofeditsweng. Fa Efa a sena go tshola morwa wa gagwe wa ntlha, e bong Kaine, o ile a bolela jaana: “Ke bonye monna ka thuso ya ga Jehofa.” (Genesise 4:1) A e ka tswa e le gore o ne a akanya gore morwawe ke ene yo o neng a tla nna Losika? E ka ne o ne a akanya jalo kana nnyaa, Kaine le bana ba gagwe ba ne ba itshupa e le batho ba ba swabisang. Kafa letlhakoreng le lengwe, monnawe e bong Abele o ile a bontsha go dumela tsholofetso ya Modimo mme o ne a tlhotlheletsega go ntshetsa Jehofa setlhabelo ka tsa ntlha tsa letsomane la gagwe. Re bala jaana: “Ka tumelo Abele a isetsa Modimo setlhabelo se se gaisang sa ga Kaine; mme a supiwa ka gone fa a le tshiamo.”—Bahebera 11:4.